ddrg/super_eurlex huggingface dataset:
(9)

Zoznam Únie obsahuje projekty v rôznych fázach ich vývoja vrátane fázy pred určovaním uskutočniteľnosti, určovania uskutočniteľnosti, udeľovania povolení a výstavby. Pre PCI v ranom štádiu vývoja môžu byť potrebné štúdie na preukázanie technickej a ekonomickej životaschopnosti a dodržiavania právnych predpisov Únie vrátane právnych predpisov v oblasti životného prostredia. V tomto kontexte by sa mal dostatočne určiť a posúdiť potenciálny negatívny vplyv na životné prostredie a malo by sa mu dať vyhnúť alebo by sa mal dať zmierniť.
(7)

Okrem toho Ukrajina predložila Komisii informácie o epidemiologickej situácii na svojom území a uviedla oblasti, na ktoré sa vzťahujú obmedzenia, ako aj opatrenia, ktoré prijala s cieľom zabrániť ďalšiemu šíreniu HPAI mimo týchto vyhradených oblastí. Komisia teraz tieto informácie vyhodnotila a na základe tohto hodnotenia, ako aj záruk poskytnutých Ukrajinou by sa malo konštatovať, že obmedzenie vstupu zásielok komodít z hydiny do Únie na oblasti postihnuté HPAI, na ktoré veterinárne orgány Ukrajiny uplatňujú obmedzenia z dôvodu súčasného výskytu ohniska, by malo postačovať na pokrytie rizík spojených so vstupom takýchto komodít do Únie.
(9)

Je teda potrebné uplatňovať obmedzenia práv dotknutej osoby v súlade s nariadením (EÚ) č. 904/2010. Plné uplatňovanie práv a povinností dotknutých osôb by vážne narúšalo cieľ spočívajúci v účinnom boji proti podvodom v oblasti DPH a dotknutým osobám by umožňovalo, aby marili prebiehajúce analýzy a vyšetrovania z dôvodu veľkého objemu informácií zasielaných poskytovateľmi platobných služieb a možného narastania počtu žiadostí dotknutých osôb adresovaných členským štátom, Komisii alebo obom. To by oslabilo schopnosť daňových orgánov dosiahnuť cieľ tohto nariadenia tým, že by to ohrozilo vyšetrovania, analýzy a postupy vykonávané v súlade s týmto nariadením. Preto by sa obmedzenia práv dotknutých osôb mali uplatňovať, ak sa spracúvajú informácie v súlade s týmto nariadením. Cieľ, ktorým je boj pri podvodom v oblasti DPH, teda nemožno dosiahnuť inými menej reštriktívnymi prostriedkami, ktoré by mali rovnakú účinnosť.
(9)

Výsledok posúdenia bezpečnosti sójovej hemicelulózy (E 426) umožňuje jej zaradenie do časti C skupiny I v prílohe II k nariadeniu (ES) č. 1333/2008. Keďže v súlade s časťou E prílohy II k nariadeniu (ES) č. 1333/2008 je používanie prídavných látok skupiny I v ochutených fermentovaných mliečnych výrobkoch a ochutených nápojoch už povolené, zaradením sójovej hemicelulózy (E 426) do skupiny I by sa pristúpilo k požadovanému rozšíreniu používania. Zaradením sójovej hemicelulózy (E 426) do skupiny I by sa existujúce zápisy týkajúce sa sójovej hemicelulózy (E 426) uvedené v časti E prílohy II k nariadeniu (ES) č. 1333/2008 tiež stali zbytočnými, keďže používanie prídavných látok skupiny I je povolené vo všetkých príslušných kategóriách potravín, a preto by sa tieto zápisy mali vypustiť. Podobne by sa mal vypustiť aj existujúci odkaz na maximálne množstvo sójovej hemicelulózy (E 426) v úvodnej časti pre kategóriu potravín 17 (potravinové doplnky v zmysle vymedzenia v smernici Európskeho parlamentu a Rady 2002/46/ES (5)) v časti E prílohy II k nariadeniu (ES) č. 1333/2008, keďže sójová hemicelulóza (E 426) bude v rámci skupiny I povolená v súlade so zásadou quantum satis.
(5)

Keďže cieľ tohto nariadenia, a to rozšírenie elektronického registra tak, aby zahŕňal hospodárske subjekty, ktoré prepravujú tovar podliehajúci spotrebnej dani uvedený do daňového voľného obehu, nie je možné uspokojivo dosiahnuť na úrovni samotných členských štátov, ale z dôvodov potreby harmonizovať fungovanie počítačového systému a uľahčiť boj proti podvodom ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
(2)

V súlade so zmeneným článkom 11 ods. 15 nariadenia (EÚ) č. 648/2012 takéto pravidlá týkajúce sa techník zmierňovania rizika pre zmluvy o OTC derivátoch, ktoré nezúčtováva centrálna protistrana a ktoré uzavrel účelový subjekt zaoberajúci sa sekuritizáciou v súvislosti so sekuritizáciou, by mali zohľadňovať prekážky, ktorým tieto účelové subjekty zaoberajúce sa sekuritizáciou čelia pri poskytovaní kolaterálu. Keďže účelové subjekty zaoberajúce sa sekuritizáciou sú zvyčajne štruktúrované tak, aby generovali len malý prebytok likvidity, majú menej aktív, ktoré sa majú použiť na výmenu kolaterálu. Táto prekážka bráni účelovým subjektom zaoberajúcim sa sekuritizáciou vymieňať kolaterál takým spôsobom, aby bol plne v súlade s požiadavkami stanovenými v delegovanom nariadení (EÚ) 2016/2251. Preto by sa na základe osobitného súboru podmienok nemalo od účelových subjektov zaoberajúcich sa sekuritizáciou vyžadovať v súvislosti s kritériami pre jednoduchú, transparentnú a štandardizovanú sekuritizáciu („STS“), aby zložili kolaterál. To by malo umožniť účelovým subjektom zaoberajúcim sa sekuritizáciou v súvislosti s STS určitú flexibilitu, a zároveň by sa zabezpečilo obmedzenie rizík pre ich protistrany. Neexistujú však žiadne obmedzenia týkajúce sa účelových subjektov zaoberajúcich sa sekuritizáciou v súvislosti s STS, aby vyberali kolaterál od svojich protistrán a následne ho v čase splatnosti vrátili. Od protistrán účelových subjektov zaoberajúcich sa sekuritizáciou v súvislosti s STS by sa preto malo požadovať, aby zložili variačnú maržu v hotovosti. Mali by mať právo získať ju späť celú alebo jej časť, zatiaľ čo od účelových subjektov zaoberajúcich sa sekuritizáciou by malo iba vyžadovať, aby zložili variačnú maržu pre sumu v hotovosti, ktorá bola prijatá. Toto je v súlade s odôvodnením 41 nariadenia (EÚ) 2017/2402, v ktorom sa odkazuje na potrebu zabezpečiť jednotnosť v zaobchádzaní s derivátmi spojenými s krytými dlhopismi a derivátmi spojenými so sekuritizáciami, pokiaľ ide o zúčtovaciu povinnosť a maržové požiadavky týkajúce sa OTC derivátov, ktoré sa nezúčtovávajú centrálne.
(3)

Poisťovne a zaisťovne by mali byť schopné kedykoľvek vypočítať svoju kapitálovú požiadavku pre riziko povodne. Na tento účel a s cieľom predísť tomu, aby sa pri kapitálových požiadavkách v súvislosti s investíciami do podnikov kolektívneho investovania podcenilo skutočné riziko, ktorým sú poisťovne a zaisťovne vystavené, by sa toto nariadenie malo uplatňovať odo dňa nadobudnutia účinnosti delegovaného nariadenia (EÚ) 2019/981.
(2)

Jednotný trh so zdravotníckymi a osobnými ochrannými prostriedkami je za hranicami Únie úzko integrovaný a podobne sú na tom aj výrobné hodnotové reťazce a distribučné siete týchto výrobkov. Platí to najmä pre štyri členské štáty Európskeho združenia voľného obchodu. V dôsledku toho by podmieňovanie vývozu určitých osobných ochranných prostriedkov do týchto krajín vývozným povolením bolo kontraproduktívne vzhľadom na úzku integráciu výrobných hodnotových reťazcov a distribučných sietí, keď takéto osobné ochranné prostriedky predstavujú nevyhnutný výrobok potrebný na zabránenie ďalšiemu šíreniu ochorenia a zabezpečenie ochrany zdravia zdravotníckeho personálu starajúceho sa o nakazených pacientov. Preto je vhodné vyňať takéto krajiny z rozsahu pôsobnosti vykonávacieho nariadenia (EÚ) 2020/402.
Dodatok 2

Americký systém dokumentácie úlovkov v zmysle jeho revízie v roku 2019 je navrhnutý tak, aby sa osvedčenia o úlovku v prípade vývozných zásielok nespracovaných a spracovaných produktov rybolovu zo Spojených štátov do Európskej únie (EÚ) mohli vydávať na jednotnom formulári.

Americkí vývozcovia na americkom osvedčení o úlovku povinne uvedú 1. samostatné plavidlo zodpovedné za výlov rýb alebo produkty rybolovu, ktoré tvoria príslušnú zásielku, spolu so všetkými príslušnými informáciami požadovanými na účely potvrdenia Spojených štátov o legálnom úlovku (United States Attestation of Legal Catch); alebo 2. názov zoskupenia plavidiel zodpovedných za výlov rýb alebo produkty rybolovu, ktoré tvoria príslušnú zásielku, spolu so všetkými príslušnými informáciami požadovanými na účely potvrdenia Spojených štátov o legálnom úlovku.

Možnosť uvádzať zoskupenia plavidiel sa použije v prípade rybolovu, pri ktorom dochádza k výraznému miešaniu úlovkov na mori alebo na pevnine (okrem iného napríklad v prípade rybolovu, pri ktorom sú prvotné úlovky pred ďalším odoslaním rozčlenené podľa veľkosti, napr. úlovky homárov, alebo pri ktorom niekoľko rybolovných plavidiel dodáva vylovené ryby zásobovacím plavidlám na mori).

Zoskupovanie budú riadiť americkí výrobcovia alebo spracovatelia, ktorí požiadali o vydanie osvedčenia a ktorí podliehajú auditu. V súlade so súčasnou americkou praxou bude americký výrobca alebo spracovateľ zodpovedný za uchovávanie všetkých informácií o plavidlách alebo zoznamu plavidiel podieľajúcich sa na zásielke, a tieto informácie poskytne na požiadanie príslušným orgánom americkej štátnej správy.

Možnosť uvádzať samostatné plavidlá alebo zoskupenia plavidiel umožní Spojeným štátom vydať jedno osvedčenie pre každú zásielku a mať zároveň prístup ku všetkým informáciám o plavidlách, ktoré sa na zásielke podieľali.

Tieto informácie budú dostupné orgánom v dovážajúcich členských štátoch, ak o to požiadajú príslušný orgán americkej štátnej správy.
(3)

Hospodárske subjekty podliehajú z dôvodu chyby v odseku 2 oddielu 7.4.2.3 prílohy nepotrebným obmedzujúcim požiadavkám na uvádzanie železničných vozidiel na trh. Od 16. júna 2019 do 31. decembra 2020 by malo byť za osobitných podmienok možné vydávať povolenia na uvedenie vozidiel na trh v súlade so súborom špecifikácií č. 1 uvedeným v tabuľke A 2 prílohy A k prílohe k nariadeniu (EÚ) 2016/919. Podmienky, ktoré treba spĺňať, by mali byť také, aby vozidlá boli povolené v súlade s typom vozidla, ktorý bol povolený pred 1. januárom 2019 v súlade so súborom špecifikácií č. 1 uvedeným v tabuľke A 2 prílohy A k prílohe k nariadeniu (EÚ) 2016/919. Nemecké znenie by sa preto malo opraviť so spätnou účinnosťou.
6.

Článok 8 sa mení takto: a) Odsek 1 sa mení takto: i) V druhom pododseku sa suma „87 600 EUR“ nahrádza sumou „89 000 EUR“. ii) V treťom pododseku sa suma „43 700 EUR“ nahrádza sumou „44 400 EUR“. iii) Vo štvrtom pododseku sa znenie „od 22 000 EUR do 65 700 EUR“ nahrádza znením „od 22 400 EUR do 66 800 EUR“. iv) V piatom pododseku sa znenie „od 11 000 EUR do 33 000 EUR“ nahrádza znením „od 11 200 EUR do 33 500 EUR“. b) Odsek 2 sa mení takto: i) V druhom pododseku sa suma „291 800 EUR“ nahrádza sumou „296 500 EUR“. ii) V treťom pododseku sa suma „146 100 EUR“ nahrádza sumou „148 400 EUR“. iii) V piatom pododseku sa znenie „od 3 200 EUR do 251 500 EUR“ nahrádza znením „od 3 300 EUR do 255 500 EUR“. iv) V šiestom pododseku sa znenie „od 3 200 EUR do 125 900 EUR“ nahrádza znením „od 3 300 EUR do 127 900 EUR“. c) V odseku 3 prvom pododseku sa suma „7 300 EUR“ nahrádza sumou „7 400 EUR“.
PRÍLOHA

V prílohe I k nariadeniu (ES) č. 1183/2005 v časti a) (Zoznam osôb uvedených v článku 2 a 2a) sa záznam 16 nahrádza takto:

„16. Ignace MURWANASHYAKA

(alias: Dr. Ignace)

Titul: Dr.

Hodnosť: predseda FDLR

Adresa: Nemecko (vo väzení)

Dátum narodenia: 14. máj 1963

Miesto narodenia: a) Butera, Rwanda, b) Ngoma, Butare, Rwanda

Štátna príslušnosť: Rwanda

Dátum označenia zo strany OSN: 1. november 2005

Ďalšie informácie: Zomrel vo väzení v Nemecku 16. apríla 2019. Nemecké orgány ho zatkli 17. novembra 2009 a nemecký súd ho 28. septembra 2015 uznal vinným z dôvodu vodcovstva ozbrojenej teroristickej skupiny a napomáhania vojnovým zločinom. Bol odsúdený na 13 rokov odňatia slobody a k júnu 2016 sa nachádzal vo väzení v Nemecku. Opätovne bol zvolený za predsedu FDLR 29. novembra 2014 na päťročné funkčné obdobie. Osobitný obežník Bezpečnostnej rady OSN – INTERPOL-u, odkaz na webovú stránku: https://www.interpol.int/en/How-we-work/Notices/View-UN-Notices-Individuals.

Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

Ignace Murwanashyaka je predseda FDLR, ktorý má vplyv na politiku ozbrojených síl FDLR. FDLR je jedna z ozbrojených skupín a milícií uvedených v bode 20 rezolúcie č. 1493 (2003), zapojená do obchodovania so zbraňami v rozpore so zbrojným embargom. Bol v telefonickom kontakte s vojenskými poľnými veliteľmi FDLR (aj v čase masakry v Busurungi v máji 2009); vydával vojenské rozkazy vrchnému veleniu; bol zapojený do koordinovania transferu zbraní a munície jednotkám FDLR a odovzdávania konkrétnych pokynov k ich použitiu; a spravoval veľké sumy peňazí získaných z nelegálneho predaja prírodných zdrojov v oblastiach kontrolovaných FDLR. Podľa Úradu osobitného predstaviteľa generálneho tajomníka pre deti v ozbrojených konfliktoch bol zodpovedný za velenie ako predseda a vojenský veliteľ FDLR za nábor a využívanie detí zo strany FDLR vo východnom Kongu. Nemecké orgány ho zatkli 17. novembra 2009 a nemecký súd ho 28. septembra 2015 uznal vinným z dôvodu vodcovstva ozbrojenej teroristickej skupiny a napomáhania vojnovým zločinom. Bol odsúdený na 13 rokov odňatia slobody a k júnu 2016 sa nachádzal vo väzení v Nemecku. Opätovne bol zvolený za predsedu FDLR 29. novembra 2014 na päťročné funkčné obdobie.“
(6)

V spoločnom akčnom pláne, na ktorom sa dohodli útvary Komisie a ECHA, sa odsúhlasilo, že 20 % cieľ by sa mal dosiahnuť v prípade registrácií v hmotnostných pásmach 100 alebo viac ton ročne do 31. decembra 2023 a do 31. decembra 2027 v prípade registrácií v hmotnostných pásmach do 100 ton ročne, ktoré boli predložené do roku 2018.
(5)

Thajsko oznámilo 27. marca 2020 Svetovej organizácii pre zdravie zvierat (OIE) výskyt ohniska afrického moru koní. Vstup zvierat čeľade koňovité a ich zárodočných produktov z Thajska do Únie by sa už nemal povoliť. Preto by sa mal zmeniť zápis týkajúci sa Thajska v prílohe I k vykonávaciemu nariadeniu (EÚ) 2018/659 tak, aby vstup zvierat čeľade koňovité a ich zárodočných produktov z Thajska do Únie už nebol povolený.
PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťa tento záznam:

„Ibrahim Mohamed Khalil [alias a) Khalil Ibrahim Jassem; b) Khalil Ibrahim Mohammad; c) Khalil Ibrahim Al Zafiri; d) Khalil; e) Khalil Ibrahim al-Zahiri]. Dátum narodenia: a) 2.7.1975; b) 2.5.1972; c) 3.7.1975; d) 1972; e) 2.5.1975. Miesto narodenia: a) Dayr Az-Zawr, Sýria; b) Bagdad, Irak; c) Mosul, Irak. Štátna príslušnosť: Sýria. Číslo cestovného pasu: T04338017. Adresa: ubytovňa pre utečencov Alte Ziegelei, 55128 Mainz, Nemecko. Fotografia a odtlačky prstov sú k dispozícii na zaradenie do osobitného oznámenia Bezpečnostnej rady OSN – INTERPOLU. Dátum zaradenia do zoznamu v zmysle článku 7d ods. 2 písm. i): 6.12.2005.“
1.

V článku 3 sa odsek 1 nahrádza takto: „1. Príloha I obsahuje fyzické alebo právnické osoby, subjekty a orgány, v prípade ktorých sankčný výbor zistil, že sú zapojené do činností alebo podporujú činnosti, ktoré ohrozujú mier, bezpečnosť alebo stabilitu Jemenu, pričom týmito činnosťami sú najmä, nie však výlučne: a) činy, ktoré bránia úspešnému ukončeniu procesu politickej transformácie, alebo ohrozujú tento proces, ako sa uvádza v iniciatíve Rady pre spoluprácu v Perzskom zálive a v dohode o vykonávacom mechanizme; b) činy, ktoré násilným spôsobom bránia realizácii výsledkov záverečnej správy Komplexnej konferencie národného dialógu alebo útoky na základnú infraštruktúru; c) plánovanie, riadenie alebo páchanie činov, ktoré porušujú platné medzinárodné právo v oblasti ľudských práv alebo medzinárodné humanitárne právo, alebo činy, ktoré predstavujú porušovanie ľudských práv, v Jemene vrátane sexuálneho násilia v ozbrojenom konflikte alebo náboru alebo využívania detí v ozbrojenom konflikte v rozpore s medzinárodným právom; d) činy, ktoré porušujú zbrojné embargo uložené na základe článku 1 rozhodnutia 2014/932/SZBP alebo bránia dodávkam humanitárnej pomoci do Jemenu alebo prístupu k humanitárnej pomoci alebo jej distribúcii v tejto krajine.“
(9)

Komisia v nadväznosti na prijatie vedeckého stanoviska úradu požiadala žiadateľa, aby podrobnejšie objasnil odôvodnenie, ktoré poskytol v súvislosti s analytickými správami, ktoré sú predmetom priemyselného vlastníctva a ktoré sa týkajú štrukturálneho porovnania LNT vznikajúcej pri bakteriálnej fermentácii a LNT prirodzene prítomnej v ľudskom mlieku, a to pomocou zobrazovacej magnetickej rezonancie („NMR“), so správou o podrobných charakterizačných údajoch o bakteriálnych kmeňoch použitých pri výrobe a s príslušnými certifikátmi, so správou o špecifikáciách surovín a pomocných látok, ktoré sú súčasťou spracovania, s certifikátmi o analýze rôznych šarží LNT, s analytickými metódami a validačnými správami, so správami o stabilite LNT, s detailným popisom výrobného procesu, laboratórnymi akreditačnými certifikátmi, mikrojadrovým testom cicavcov in vitro s LNT a so zodpovedajúcou súhrnnou tabuľkou štatisticky významných pozorovaní, druhým mikrojadrovým testom in vitro s LNT a so zodpovedajúcou súhrnnou tabuľkou štatisticky významných pozorovaní, s testom reverznej mutácie na baktériách s LNT, so 14-dňovou štúdiou orálnej toxicity pri novorodených potkanoch s LNT, s 90-dňovou štúdiou orálnej toxicity pri novorodených potkanoch s LNT a so zodpovedajúcou súhrnnou tabuľkou štatisticky významných pozorovaní, ako sa stanovuje v článku 26 ods. 2 bode b) nariadenia (EÚ) 2015/2283.
(3)

Zdá sa, že v niektorých prípadoch súkromná inšpekčná stanica nemá úplné prepravné doklady k dispozícii včas, aby mohla všetky informácie o preprave zahrnúť do certifikátu o inšpekcii pred tým, ako zásielka opustí tretiu krajinu. Z tohto dôvodu je vhodné špecifikovať, že informácie obsiahnuté v prepravných dokladoch musí skontrolovať a zahrnúť do certifikátu o inšpekcii príslušná štátna inšpekčná organizácia alebo súkromná inšpekčná organizácia do maximálne 10 dní od vydania certifikátu a v každom prípade pred parafovaním certifikátu príslušnými orgánmi členského štátu.
(63)

V článku 13 ods. 3 a článku 14 ods. 5 základného nariadenia sa stanovuje, že všetky rozšírené opatrenia by sa mali uplatňovať na dovoz, ktorý vstúpil do Únie v rámci registrácie uloženej nariadením o začatí prešetrovania. Preto by sa z registrovaného dovozu peroxosíranov s pôvodom v ČĽR, ktoré boli počas obdobia registrácie dovozu dovezené do Únie pod doplnkovým kódom TARIC A820, mali vybrať clá. Antidumpingovým clom, ktoré sa má spätne vybrať, by malo byť reziduálne antidumpingové clo vo výške 71,8 %.
(8)

Organizácie výrobcov v postihnutých regiónoch využívajú vzájomné fondy ako opatrenie na predchádzanie krízam a krízové riadenie, aby zmiernili škody spôsobené na ich ovocí a zelenine, ako aj straty príjmu. Preto by sa prístup organizácií výrobcov v sektore ovocia a zeleniny k vzájomným fondom v postihnutých regiónoch mal zlepšiť. V súčasnosti sa finančná pomoc Únie vzťahuje len na administratívne náklady pri vytváraní vzájomného fondu a dopĺňaní jeho zdrojov po vyplatení kompenzácie členom-výrobcom, ktorí zaznamenajú výrazný pokles príjmov v dôsledku nepriaznivých trhových podmienok. V záujme riešenia škôd spôsobených bzdochou Halyomorpha halys v postihnutých regiónoch by sa finančná pomoc Únie mala vzťahovať aj na počiatočný kapitál vzájomného fondu. Takto poskytnutá finančná pomoc Únie na počiatočný kapitál vzájomného fondu by však mala byť určená na kompenzáciu strát príjmu, ktoré členovia-výrobcovia zaznamenali v dôsledku škôd spôsobených bzdochou Halyomorpha halys.
(10)

S cieľom predĺžiť platnosť opatrení stanovených v tomto nariadení, pokiaľ to bude potrebné a odôvodnené, by sa mala na Komisiu delegovať právomoc prijímať akty v súlade s článkom 290 Zmluvy o fungovaní Európskej únie, pokiaľ ide o predĺženie obdobia, počas ktorého sa uplatňujú opatrenia stanovené v tomto nariadení. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni odborníkov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (3). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov, a odborníci Európskeho parlamentu a Rady majú systematicky prístup na zasadnutia skupín odborníkov Komisie, ktoré sa zaoberajú prípravou delegovaných aktov.
(5)

S cieľom umožniť väčšiu flexibilitu pri boji s výskytom ochorenia COVID-19 by sa členským štátom mala poskytnúť väčšia flexibilita pri vykonávaní programov a v prípade zmien v operačných programoch by sa mal stanoviť zjednodušený postup, ktorý si nevyžaduje rozhodnutie Komisie. Informácie o takýchto zmenách, ktoré sa majú predkladať Komisii, by sa mali objasniť.
2.

V článku 3 sa odseky 1 a 2 nahrádzajú takto: „1. Pomoc sa poskytuje vo forme finančného príspevku z fondu. Na každú oprávnenú živelnú pohromu alebo ohrozenie sa oprávnenému štátu udelí jeden finančný príspevok. 2. Cieľom fondu je dopĺňať úsilie príslušných štátov a pokryť časť ich verejných výdavkov, aby sa oprávnenému štátu v závislosti od druhu živelnej pohromy alebo ohrozenia poskytla pomoc pri uskutočňovaní týchto základných núdzových opatrení a opatrení na obnovu: a) opätovné uvedenie infraštruktúry a závodov v odvetví energetiky, vodného a odpadového hospodárstva, telekomunikácií, dopravy, zdravotníctva a školstva do fungujúceho stavu; b) poskytnutie dočasného ubytovania a financovanie záchranných prác zabezpečujúcich potreby postihnutého obyvateľstva; c) zabezpečenie preventívnej infraštruktúry a opatrení na ochranu kultúrneho dedičstva; d) vyčistenie pohromou postihnutých oblastí vrátane prírodných oblastí, pokiaľ možno v súlade s ekosystémovými prístupmi, ako aj bezodkladná obnova postihnutých prírodných oblastí s cieľom zamedziť okamžitým účinkom erózie pôdy; e) opatrenia zamerané na rýchle poskytnutie pomoci vrátane lekárskej pomoci obyvateľstvu postihnutému závažným ohrozením verejného zdravia a na ochranu obyvateľstva pred rizikom postihnutia, a to vrátane prevencie, monitorovania alebo kontroly šírenia chorôb, boja proti vážnym rizikám pre verejné zdravie alebo zmierňovania ich vplyvu na verejné zdravie. Na účely písmena a) prvého pododseku „opätovné uvedenie do fungujúceho stavu“ je uvedenie infraštruktúry a závodov do stavu pred živelnou pohromou. Ak nie je právne možné alebo ekonomicky opodstatnené uvedenie do stavu pred živelnou pohromou alebo ak sa prijímajúci štát rozhodne premiestniť postihnutú infraštruktúru alebo závody či zlepšiť ich funkčnosť, aby posilnil ich odolnosť voči budúcim živelným pohromám, z fondu možno prispieť na náklady na obnovu iba do výšky odhadovaných nákladov spojených s návratom do pôvodného stavu. Náklady, ktoré prekročia náklady uvedené v druhom pododseku, financuje prijímajúci štát z vlastných prostriedkov, alebo ak je to možné, z iných prostriedkov Únie. Na účely písmena b) prvého pododseku „dočasné ubytovanie“ je ubytovanie, ktoré sa poskytuje dovtedy, kým dotknuté obyvateľstvo nie je schopné vrátiť sa do svojich pôvodných obydlí po ich oprave alebo rekonštrukcii.“
(10)

Preto by sa mala dočasne povoliť alternatíva k predloženiu papierových originálov úradných certifikátov a úradných potvrdení vzhľadom na používanie obchodného kontrolného a expertného systému (TRACES) registrovanými používateľmi, ako sa uvádza vo vykonávacom nariadení Komisie (EÚ) 2019/1715 (12), ako aj vzhľadom na súčasnú technickú neschopnosť systému TRACES vydávať elektronické certifikáty v súlade s uvedeným vykonávacím nariadením. Touto alternatívou by nemala byť dotknutá povinnosť prevádzkovateľov predložiť v súlade s nariadením (EÚ) 2017/625 originály dokumentov, ak je to technicky možné.